2016. gada 29. martā Noteikumi Nr. 181

Rīgā (prot. Nr. 15  13. §)

**Grozījumi Ministru kabineta 2015. gada 28. aprīļa noteikumos Nr. 207 "Darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi"**

Izdoti saskaņā ar Eiropas Savienības struktūrfondu un Kohēzijas fonda 2014.– 2020. gada plānošanas perioda vadības likuma 20. panta 6. un 13. punktu

1. Izdarīt Ministru kabineta 2015. gada 28. aprīļa noteikumos Nr. 207 "Darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi" (Latvijas Vēstnesis, 2015, 96., 202. nr.; 2016, 7. nr.) šādus grozījumus:

1.1. aizstāt 3.1.4. apakšpunktā vārdus "ar iegūtu arodizglītību, profesionālo vidējo vai augstāko izglītību" ar vārdiem "ar iegūtu arodizglītību, profesionālo vai augstāko izglītību";

1.2. aizstāt 3.1.5. apakšpunktā skaitli "24" ar skaitli "29";

1.3. izteikt 22.3.1.1. un 22.3.1.2. apakšpunktu šādā redakcijā:

"22.3.1.1. atlīdzības (ikmēneša darba alga) izmaksas jaunietim par normālo darba laiku pirmo sešu mēnešu periodā 200 *euro* apmērā proporcionāli mēnesī nostrādātajām dienām (jaunietim ar invaliditāti – 300 *euro* apmērā);

22.3.1.2. atlīdzības (ikmēneša darba alga) izmaksas jaunietim par normālo darba laiku atlikušo sešu mēnešu periodā 160 *euro* apmērā proporcionāli mēnesī nostrādātajām dienām (jaunietim ar invaliditāti – 240 *euro* apmērā);";

1.4. aizstāt 34.2. apakšpunktā vārdus un skaitļus "Šis nosacījums attiecas uz šo noteikumu [18.1.2.](http://nais.lv/text.cfm?Key=0101032015042800207#IntPNpunkt18.1.2.), [18.1.3.](http://nais.lv/text.cfm?Key=0101032015042800207#IntPNpunkt18.1.3.), [18.1.6.](http://nais.lv/text.cfm?Key=0101032015042800207#IntPNpunkt18.1.6.) un [18.1.8.](http://nais.lv/text.cfm?Key=0101032015042800207#IntPNpunkt18.1.8.)apakšpunktā minētajām atbalstāmajām darbībām un uz jauniešiem, kas iesaistījušies šo noteikumu [18.](http://nais.lv/text.cfm?Key=0101032015042800207#IntPNpunkt18.)punktā minētajās atbalstāmajās darbībās līdz 2014. gada 15. augustam" ar vārdiem un skaitļiem "Šis nosacījums attiecas uz šo noteikumu 18.1.2., 18.1.3., 18.1.6. un 18.1.8. apakšpunktā minētajām atbalstāmajām darbībām, šo noteikumu 18.1.9. apakšpunktā minēto atbalstāmo darbību, ja atbalsts reģionālajai mobilitātei ir piešķirts apmācību laikā, un uz jauniešiem, kas iesaistījušies šo noteikumu 18. punktā minētajās atbalstāmajās darbībās līdz 2014. gada 15. augustam".

2. Noteikumi stājas spēkā 2016. gada 1. aprīlī.

Ministru prezidents Māris Kučinskis

Labklājības ministrs Jānis Reirs